Publication: Magyar Közlöny
Issue: MK-2006-23 (Year: 2006, Number: 23)
Era: 2004-2010
Section: 16. melléklet a 8/2006. (II. 27.)GKM rendelethez
Paragraph Index: 528

9. §-ának (3) bekezdése a) pontjában felsorolt megfelelőség-értékelési eljárásokat kell alkalmazni. Fogalommeghatározások Vízmérő: Üzemi körülmények között a mérőátalakítón átfolyó víz mennyiségének mérésére, a mért érték tárolására és kijelzésére szolgáló műszer. Minimális térfogatáram (Q1): Az a legkisebb térfogatáram, amelynél a vízmérő kijelzése megfelel a legnagyobb megengedett hibával kapcsolatos követelményeknek. Átmeneti térfogatáram (Q2): Az átmeneti térfogatáram a névleges térfogatáram és a minimális térfogatáram között lévő azon térfogatáram-érték, amelynél a térfogatáram-tartomány két zónára, a felső és alsó terhelési zónára osztható. Mind két zónára más legnagyobb megengedett hibaérték (MPE) vonatkozik. Névleges térfogatáram (Q3): Az a legnagyobb térfogatáram, amelynél a vízmérő szokásos üzemi körülmények között, azaz egyenletes vagy szakaszos térfogatáram mellett, megfelelően működik. Maximális térfogatáram (Q4): A maximális térfogatáram az a legnagyobb térfogatáram, amelynél a vízmérő meghibásodás nélkül rövid ideig megfelelően működtethető. Követelmények Előírt működési feltételek A gyártónak meg kell határoznia a mérőeszköz előírt működési feltételeit, különösen a következőket: 1. A víz térfogatáram-tartomány. A térfogatáram-tartomány értékeinek a következő feltételeket kell teljesíteniük: Q3/Q1 ≥ 10 Q2/Q1 = 1,6 Q4/Q3 = 1,25 E rendelet hatálybalépésétől számított 5 évig a Q2/Q1 aránya 1,5; 2,5; 4 vagy 6,3 is lehet. 2. A víz hőmérséklet-tartomány. A hőmérséklet-tartomány értékeinek a következő feltételeket kell teljesíteniük: 0,1 °C és legalább 30 °C között, vagy 30 °C és legalább 90 °C között. A vízmérő olyan kialakítású is lehet, hogy mindkét tartományban képes működni. 3. A víz relatív nyomástartománya, amelynek Q3 térfogatáramon 0,3 bar és legalább 10 bar között kell lennie. 4. Tápfeszültség: a váltóáramú táplálás névleges értéke és/vagy az egyenáramú táplálás határértékei. Legnagyobb megengedett hiba (MPE) 5. Az átmeneti térfogatáram (Q2) (beleértve) és a felső térfogatáram (Q4) közötti térfogatáram mellett szállított mennyiségnél a legnagyobb megengedett (pozitív vagy negatív) hiba, az MPE ≤ 30 °C hőmérsékletű víznél 2%, > 30 °C hőmérsékletű víznél 3%. 6. A minimális térfogatáram (Q1) és az átmeneti térfogatáram (Q2) (nem beleértve) közötti térfogatáram mellett szállított mennyiségnél a legnagyobb megengedett (pozitív vagy negatív) hiba (MPE) bármilyen hőmérsékletű víznél 5%. A zavarok megengedett hatása 7.1. Elektromágneses zavartűrés 7.1.1. Az elektromágneses zavar csak olyan hatást gyakorolhat a vízmérőre, hogy – a mérési eredmény eltérése ne haladhassa meg a 7.1.3. pontban meghatározott kritikus határértéket, vagy – a kijelzést nem lehet mérési eredményként értelmezni, tárolni vagy továbbítani, mert az pillanatnyi ingadozásokat tartalmaz. 2006/23. szám 7.1.2. Az elektromágneses zavart követően a vízmérőnek – vissza kell állnia a legnagyobb megengedett hibaértéken (MPE) belüli működésre, – védetté kell tennie összes mérési funkcióját, és – lehetővé kell tennie az összes, közvetlenül a zavar előtt felvett mérési adat helyreállítását. 7.1.3. A kritikus határérték a következő két érték közül az alacsonyabb: – az a térfogat, amely a mért mennyiségre vonatkozó felső terhelési tartományban a legnagyobb megengedett hibaérték (MPE) felének felel meg; – az a térfogat, amely a Q3 térfogatáram mellett egy perc alatt átfolyó mennyiségre vonatkozó legnagyobb megengedett hibának (MPE) felel meg. 7.2. Tartósság A gyártó által becsült időszak figyelembevételével elvégzett megfelelő vizsgálatot követően a következő követelményeknek kell teljesülniük: 7.2.1. A tartóssági vizsgálat elvégzését követően a mérési eredmények eltérései az eredeti mérési eredményekkel összehasonlítva nem haladhatják meg – a Q1 (beleértve) és Q2 (nem beleértve) között mért mennyiség 3%-át, – a Q2 (beleértve) és Q4 (beleértve) között mért mennyiség 1,5%-át. 7.2.2. A tartóssági vizsgálat elvégzését követően a mért mennyiség tekintetében a kijelzett térfogatérték eltérése nem haladhatja meg: – a Q1 (beleértve) és Q2 (nem beleértve) között mért mennyiség ±6%-át, – a 0,1 °C és 30 °C közötti hőmérsékletű víz mérésére szolgáló vízmérő esetében a Q2 (beleértve) és Q4 (beleértve) között mért mennyiség ±2,5%-át, – a 30 °C és 90 °C közötti hőmérsékletű víz mérésére szolgáló vízmérő esetében a Q2 (beleértve) és Q4 (beleértve) között mért mennyiség ±3,5%-át. Alkalmasság 8.1. A vízmérő kialakításának olyannak kell lennie – amennyiben nincs más erre vonatkozó egyértelmű jelölés –, hogy bármilyen helyzetben felszerelhető és működtethető legyen. 8.2. A gyártónak meg kell adnia, hogy a vízmérő a visszaáramló víz mérésére is alkalmas-e. Ebben az esetben a visszaáramló víz mennyiségét vagy levonják az összmennyiségből, vagy külön jegyzik fel. Az átáramló és a visszaáramló mennyiségre ugyanaz a legnagyobb megengedett hibaérték (MPE) vonatkozik. A visszaáramló vízmennyiség mérésére nem alkalmas vízmérőket úgy kell kialakítani, hogy a visszaáramlást megakadályozzák, illetve a véletlenszerű visszaáramlás ne okozza a mérési jellemzők romlását vagy változását. Mértékegységek 9. A vízmérő a mért mennyiséget köbméterben jelzi. Üzembe helyezés 10. Biztosítani kell, hogy a forgalmazó vagy a vízmérő felszerelésére jogszabály alapján kijelölt személy úgy határozza meg az 1., 2. és 3. pont szerinti követelményeket, hogy a mérő az előirányzott vagy előrelátható fogyasztást pontosan tudja mérni.

Source: https://magyarkozlony.hu/hivatalos-lapok/075c8f7a1bfba1545d52ef53825ea3f4857b9748/dokumentumok/de9ead2772f4a05f62aeab3a65b2005aa76d349e/letoltes